NETFLIXOVA SERIJA
JANA JE NAPUSTILA GRUPU
Ma, nemoguće.
Je li odustajanje sad u modi?
Esteban?
-Da, prvo Esteban, a sad Jana. -Ne, evo Estebana.
Gdje je Luka?
Bilo bi super za seoski sajam.
Katastrofa.
Gledaj i uči. A ako ti se ne sviđa, idi.
Samo kažem, dok Xuxa uništava refren,
ti zvučiš kao loša kopija Luisa Miguela.
Šteta što tratite moje talente.
Nadaren sam, dobro pjevam. Ozbiljno.
Znam da si nadaren, ali ne trebam te. Vrati se u kut.
Luka!
Hej, ne može. Ovamo ne puštamo kretene.
Što je bilo?
Ideš sa mnom Celini i reći ćeš joj sve o snimci.
-Kakvoj snimci? -Ucjenjivao me.
Sabotirali su nas.
-Ja nisam. -Ne pravi se glupa.
Ja sam održao svoju riječ.
Zašto mi nisi sve rekao?
Što da kažem?
Ako si znao da smo braća, zašto mi nisi odmah rekao?
-Što? -Marcelo mi je tata, čovječe.
Braća?
Nisi znao?
Nemoj me zajebavati.
Možda si Marcelov sin, ali nisi Colucci.
Ti si jeftina kopija.
Siromašni jadnik.
Zato te mama napustila.
Hajde, udari me.
Luka, jesi dobro?
Ovo je prava snimka.
Izbacite me ako želite, ali bend nije ništa kriv.
Je li pošteno da ti ispaštaš zbog ucjene?
-Estebane, reci mi istinu. -Samo im dajte priliku.
Prestani.
Smiri se.
Baš im dugo treba.
Da.
Odmah se vraćam.
Jesam ti rekla?
Svi odlaze.
Mama? Tata?
Što radite ovdje?
-Idemo kući. -Zašto?
Ne! Nećeš ostati ovdje više ni minute, María José.
Pogledaj samo što to imaš na sebi.
-Zašto? -Znaš ti zašto. Lagala si nam.
Sve znamo.
O čemu točno govorite?
Molim te.
Ovo nam je poslala Teresa iz župe.
Netko te prepoznao i rekao joj.
Pijana si i pjevaš bogohulne pjesme.
Ovo nije kći koju smo odgojili. Idemo.
-Idemo. -Nisam kći koju ste odgojili.
Sretnija sam, znate?
Slagala sam da idem u školu za crkvenu glazbu,
ali nije bilo drugog načina.
A Biblija kaže da trebaš iskoristiti talente koje ti je Bog dao, zar ne?
Daj, molim te.
To i radim!
Za to postoji crkveni zbor. U redu?
Ja mogu više od toga, tata.
Mnogo više.
Sutra pjevam u finalu. Na ogromnoj pozornici.
Dođite.
Molim vas.
Ako vam se ne svidi, slobodno me odvedite iz škole.
Dajte mi priliku.
Jesi li dobro?
Moramo proći u finale.
Moramo.
Nema nam druge.
Što su rekli?
Što je bilo?
Još smo diskvalificirani.
Pokušao sam uvjeriti Celinu, ali odbor ne želi popustiti.
Ne može nam pomoći.
Spot smo poslali prekasno.
Sve sam usrao, žao mi je.
Ne, stari. Nisi ti ništa kriv.
Luka je kriv. Sve nas je izmanipulirao.
Da, ali nisam ga morao poslušati.
MJ, oprosti mi.
Smiri se, sve će biti u redu. Pokušat ćemo sljedeće godine.
-U redu je. -Za mene neće biti sljedeće godine!
Roditelji me žele ispisati iz škole.
Nagovorila sam ih da me puste do finala.
Bila sam sigurna da će se predomisliti kad me čuju, ali…
Sad je gotovo.
-Hvala, Jana. Imaš pola sata za ručak. -Može.
Dobro.
Hvala.
Prekrasna si, zlato.
Moraš sagledati stvari iz drugog kuta.
Uostalom, u toj si školi bila
sputana.
-Nije to bilo za tebe. -Mama, ne da mi se o tome.
Hvala.
Pazi na figuru.
Izvoli.
Jana.
Možeš li malo doći?
Jesi li gotov, Luka? Stalno si falšao.
-Trebamo upečatljiv završetak. -Meni se sviđa.
-Hvala. -Meni je grozno.
A nisi ni dobro svirao, tako da šuti.
Hej, ovo nikome od nas ne koristi.
Ne zaboravi da si ovdje zbog mene.
Ako želiš natrag prijateljima, samo daj. Uživat će u tvojoj operi.
A ti, ako ne pobijedimo, pakiraj se.
BEZIMENI SU I DALJE DISKVALIFICIRANI.
To! Bezimeni su ispali iz igre.
Što ti je?
Nije pošteno prema njima.
Zašto ih braniš?
Toliko ih se bojiš da misliš da ne možemo pošteno pobijediti?
Ništa ti ne razumiješ.
Što ste učinili, Luka?
Sabotirali spot?
Nemoj glumiti dobricu.
Dovoljno sam vježbala.
Samo trenutak, može?
DIXON: JANA!
JANA! ODGOVORI. TREBAMO TVOJU POMOĆ.
JANA? GDJE SI? NE SMIJEMO ODUSTATI.
Janice, počinješ za pet minuta.
Jana, što je bilo?
Tvoji prijatelji?
Zašto si ljuta, Janice?
Napravila si korak u pravom smjeru. Jana Cohen vraća se na pozornicu.
Ovo je najbolje za tebe.
Sve se događa s razlogom.
Uostalom, ta škola nije bila…
Čula sam što je bilo.
Nisam htjela ovo. Htjela sam te vidjeti u finalu.
I hoćeš.
Sjedit ću u publici.
Što želiš da učinim?
Ne znam. Mogla bi otkantati Sebasa.
To bi bio dobar početak.
Dakle, ipak se ne osjećaš tako loše.
Tvoji su prioriteti jasni, Emilia.
Pa, čestitam, valjda.
Pobijedit ćeš kao prateći vokal tog idiota.
Pobjeda je prvi korak prema ugovoru s izdavačkom kućom.
Ostat ću u Meksiku s tobom.
Ako toliko želiš ostati sa mnom, zašto se ponašaš kao da se ne poznajemo?
Andi, nemoj mi sad to raditi, molim te.
Misliš da ću ja strpljivo čekati dok svi misle da se ševiš s njim? Ne.
Molim te, daj mi priliku.
Već sam ti dala previše prilika.
A sad znam što ti je zbilja važno.
Pobijedi.
I, Emilia, molim te, nemoj mi se više javljati.
Ne, Andi!
Andi!
Ne moraš ništa učiniti.
U redu je.
Ne moraš me spašavati. Ni ništa.
Ne radim to zbog tebe.
Svi zaslužuju osjetiti što i ja kad te čujem kako pjevaš.
Zato to radim.
Znam da si rođena da budeš na pozornici.
I pjevaš.
I svima pokažeš koliko si nadarena, lijepa i nevjerojatna.
Stvarno.
Jedinstvena si.
Bit ćemo u finalu.
Vidjet ćeš.
Moramo razgovarati s Janom, ona će sigurno imati ideju…
I ti, Dixone?
Jana je otišla. Nije ju briga.
A svi je slijede kao da je Wonder Woman.
Ne vjerujem joj, napustila nas je.
Dosta mi je.
MJ…
Oprosti, samo sam…
Mogu li?
Želim ti se ispričati.
Nisi zaslužila ovaj fijasko s finalem.
Kao da ti je stalo.
Stalo mi je. Draga si mi.
Jako si talentirana.
Nemoj me zajebavati.
Ozbiljno.
Ne kažem to tek tako, vidio sam na tulumu.
Kad si me ostavio onesviještenu u jacuzziju?
Slatko.
Bio sam pijan. Nisam znao da si se jako napila. Oprosti.
Da nisam otišao, poludio bih.
Sigurno misliš da sam zloban.
Jana to sigurno stalno govori.
Moj je problem ona, a ne ti.
Stvarno, draga si mi.
Mislim da ti Jana zavidi.
Meni?
Itekako.
Nisi ti samo prateća pjevačica.
Nisi to morao učiniti.
Vratila si se.
Ne razumijem što si time dobio.
Čovječe, mogao si sam pobijediti.
Talentiraniji si od svih ovdje i znaš to.
Da budem kao negativac iz sapunica?
Da ti održim monolog o razlozima?
Ne moraš biti ono što drugi žele.
Ja nisam ono što sam mislila da jesam, a kamoli ono što su mislili drugi.
Ne moraš ni ti biti.
Kako to misliš?
Sam si rekao.
Preuzeo si ulogu negativca.
A to nisi. Koliko god se trudio.
Možda jesi Colucci, ali ne moraš se tako ponašati.
Trebam tvoju pomoć.
MJ, zašto to ne napraviš sutra?
Zar je važno?
Ma, nemoguće. Jana!
Drago mi je što si se vratila.
Moramo nešto obaviti.
Dokrajčit ćemo Ložu.
Novi plan?
Stvarno, Jana? Daj, ohladi.
Što radiš? Kamo ideš?
Rekla je roditeljima da će pjevati u finalu
kako bi joj dali da ostane u školi.
Ali to se neće dogoditi, pa…
MJ, obećavam da ćemo biti u finalu. Daj mi priliku da popravim stvari.
Ništa ne gubiš.
Dobro.
Izgledaš kao da si vidio duha.
Mislio sam da nećeš doći.
Vratila si se.
-I ti. -Da.
Neugodno.
Što ovaj idiot radi ovdje?
-Luka će nam pomoći da uđemo u finale. -Pomoći?
Molim te, Jana.
Tip nam je samo zabio nož u leđa.
Ako želiš u finale, nemaš izbora.
-Ni ja ti ne vjerujem. -Pogriješio sam.
Ljudski je griješiti.
Molim vas da mi oprostite.
Žao mi je, stvarno.
A želim i pokazati tati da griješi.
-Njihovom tati. -Kako to misliš?
Marcelo mi je otac.
Štošta se dogodilo dok te nije bilo.
-Bok. -Što želiš?
Možeš mi barem reći bok.
Bezimeni znaju sve o Loži.
Planiraju sve reći u finalu.
Molim?
Da. Kad XY izađu na pozornicu, pustit će spot za „Sálvame”.
A onda snimku tebe i MJ s Janina tuluma.
Želiš znati zadnji dio?
Imaju dokaz da se ševiš s Anitom.
To je nemoguće, Luka.
Nije.
Misle da sam na njihovoj strani.
Zašto to misle?
Kako to misliš?
Najbolji sam glumac u školi.
Okupi Ložu.
Što Bezimeni znaju?
Mnogo toga.
Znaju da je Loža kopija američkih bratstava.
Ne znaju zašto je tako važno da Sebas pobijedi na natjecanju.
Da bi bio uspješan u EWS-u, moraš se udružiti s nama.
Ako imaš pravo prezime, primit ćemo te.
Zauzvrat ti Loža utire put prema pobjedi.
Zato su Bezimeni postali problem, a ja sam se uvalio u tolike nevolje.
Kakve nevolje? Ovo će nam donijeti pobjedu.
To znam. Ali ti mi nisi jasna, Anita.
Molim?
Rekla si da za ulazak u Ložu trebaš imati pravo prezime,
biti iz bogate obitelj, a ti si obična tajnica.
Ja sam koordinatorica. Svaka škola ima svoj ogranak Lože…
Dakle, tajnica si.
Zamisli, upravo su to saznali.
-Molim? -Gle, tko nam je ovdje.
Imamo vas!
Hajde, idemo! Brzo!
Snimaju nas.
Pazi, bogatunčiću!
Ma, gle ih.
Hej, Sebase.
Imamo te.
Sebas i Loža otpočetka kuju zavjeru protiv nas.
Natjerali su Luku da sabotira naš spot.
Ne mogu naći g. Langaricu.
Naravno. Usrao se i pobjegao.
-Pripazi na rječnik. -Hvala, Lourdes.
Moram razmisliti što ću s ovime.
Ne mogu vjerovati za Anitu. Osjećam se baš glupo.
Niste vi krivi.
Zli ljudi iskorištavaju one koji imaju dobre namjere.
Odmah ću razgovarati s odborom.
I obećavam vam da ovo neće proći bez posljedica.
Ne mogu vjerovati da si Colucci.
Znam.
Suludo.
A mislila sam da je najluđe od svega to što smo saznali da je Dixon bogat.
Molim, stari?
Pa, mislim, nisam baš.
Moja obitelj živi pristojno.
-Ozbiljno? -Ma, daj. To kažu samo bogati.
Da, čovječe.
Razvedri se malo.
Gotovo je, sredili smo Ložu.
Svirat ćemo u finalu. Gotovo je.
Ako uopće bude finala.
-Bit će. -Kako to misliš?
Sigurno će ga biti. I mi ćemo svirati.
Da, smiri se.
Možda i pobijedimo.
-Možemo li razgovarati? -Da.
Razvalit ćemo. A ti ćeš zablistati.
Kao uvijek.
Dobro?
Kamo su oni otišli?
Prozirni su.
-Pomirit će se. -Naravno da hoće.
Vratit će se znojni, raščupani i s osmijehom od uha do uha.
Kad si rekao da ti je teško, nisam ovo mogla ni zamisliti.
Da.
Mislio sam da će mi život dobiti smisao kad pronađem mamu, ali nije.
Smisao mom životu daješ ti.
Što je bilo?
Je li sve u redu?
Ne mogu.
Kad si pronašao mamu, mislila sam da ćeš shvatiti
da smisao tvom životu ne može dati nitko drugi.
A sad želiš da to budem ja.
Nije fer prema nama.
Ništa ne moraš raditi ni zbog mene ni zbog svoje mame.
Ni zbog koga.
Radi to zbog sebe.
Ja ne znam ni što ću sa sobom.
Estebane.
Ne bismo trebali ostati zajedno.
Jana, zajebao sam. Žao mi je.
Idemo polako.
Budimo prijatelji.
I dalje imamo bend.
-Hej, Sebase. -Imamo te.
Anitu ćemo, naravno, otpustiti.
A što se tiče studenata, pravila su jasna.
Moramo izbaciti sve uključene.
-Osim Sebastiána Langarice. -Ali on je vođa Lože.
I sin buduće predsjednice Meksika.
Želite li preuzeti tu odgovornost?
Ne. Ako ovo izađe na vidjelo, izbit će ogromni skandal.
Moramo učiniti ono što je najbolje za školu.
Za školu je najbolje dati primjer drugima i postupiti pravedno.
Pravedno?
Da je život pravedan, uživali biste u plodovima sjajne karijere.
Ne biste bili malo bolje plaćena dadilja.
Ali nije tako.
Niste članica RBD-a, ali ne zbog manjka talenta,
nego zato što je život takav.
Naravno da će neki studenti odgovarati.
Ovdje vidim bar desetak studenata
koje je lako identificirati.
Bez problema ih možemo izbaciti.
Ako vam se to ne sviđa, dajte otkaz.
I da ostavim studente u rukama odbora?
Oprostite, ali to neće ići tako lako.
Mislite da ovo radimo iz običnog hira?
Upravo suprotno.
Zapravo, nešto ću vam predložiti.
Nešto od čega ćemo svi imati koristi.
Osim toga,
voljan sam izbaciti nekog važnog.
Što kažete?
Pričekajte me ovdje.
Ne mičite se.
Mislio sam da Loža svojim članovima jamči zaštitu.
Ne vidim nikakvu zaštitu za tebe.
Ne brini se za mene, Luka.
Precijenila si se.
Ali sviđa mi se tvoj optimizam,
znaš što te čeka.
Karijera konobarice.
Pranje posuđa.
Gle, ja barem znam da ću se snaći.
A ti baš i nećeš.
Ispričavam se.
G. Colucci, uđite.
Ljudi.
Odbor je razmotrio slučaj i donio odluku.
Bezimeni se smiju natjecati u finalu.
Nevjerojatno! Puno vam hvala.
A što se dogodilo s Ložom?
-Svi će biti izbačeni. -Izbacit će Sebasa?
Njega neće.
Molim?
Sebastián neće biti izbačen iz škole.
To nema smisla.
Sebastián je vođa Lože. Nije fer.
Jana, ni ja to ne podržavam. Ali puno toga ne mogu kontrolirati.
Ne razumijem. Koga izbacujete ako ne Sebastiána?
Izbacili su me.
Kakva pizdarija.
Ne mogu vjerovati da nas žele ušutkati.
Žele da sviramo kao da se ništa nije dogodilo.
-Luka, ne mogu to raditi. -Gotovo je.
Pa, ako sviramo u finalu, možemo pobijediti Sebasa.
To će ga naučiti pameti, zar ne?
Dakle, trebali bismo šutjeti?
Ispast ćemo sudionici.
-Nismo ovo htjeli, ali nema nam druge. -Moramo se prodati?
Ne dramatiziraj.
Nije baš tako.
Ne dramatiziram.
Izbacili su Luku, a ne Sebasa. Je li to fer?
Misliš samo na sebe.
Ali moram nastupiti, inače će me roditelji ispisati iz škole.
Znam i razumijem.
Ali to ćemo nekako spriječiti.
Stvarno?
Kako ćemo to izvesti, gđice Sveznalice?
Dosta svađe. Idemo smisliti neko rješenje.
Moramo biti ekipa.
Nismo ekipa, nego Jana i prateći pjevači.
Stari,
znam da baš i nismo bili prijatelji.
Ali nije pošteno što odlaziš.
Hvala, ali u redu je.
Dosta mi je ovog sranja.
Marcelo me zaribao i gotovo.
-Mogli bismo… -Jana.
Gotovo je. Već imam kartu za Buenos Aires.
Uskoro odlazim.
Rekao bih ti da dođeš, ali ne možeš si priuštiti.
-Šupčino. -Ne znamo hoćemo li svirati.
Kako to misliš?
-Zašto ne? -Što bi ti učinio?
Mene nije briga. Nemam što izgubiti. Izbačen sam.
Ali još si član Bezimenih.
Brate, promijeni to ime. Grozno je.
Brate?
Kako da te zovem?
Kopile?
Što čekate? Presvucite se, morate svirati. Hajde.
BITKA BENDOVA
VELIKO FINALE
Bok, mama.
Što si mislio?
Da neću saznati za tvoj igrokaz?
-Ništa se nije dogodilo. Nemaju dokaza. -Ma, naravno.
Obećavam da ću pobijediti.
Zašto je važna pobjeda na dječjem natjecanju?
Reci mi.
-Našminkao si se? -Nisam.
-Obriši to. -Marina.
-Bok. Hvala što si došla. -Kako si?
Znam da imaš puno posla. Dobro došla.
-Hvala. -Izvoli.
Idem se presvući.
-Pazi kamo staješ. Dođi. -Dobro.
Oprostite.
Dobro došli. Puno vam hvala.
-Uživajte u priredbi. -Hoćemo, hvala.
-Izvolite, gospođo, sjednite ovamo. -Hvala.
-A vi ovamo. -Hvala.
Tamo ima mjesta.
Dobar dan.
Drago mi je što ste ovdje.
Dobro došli u finale Bitke bendova.
Iza nas su tjedni žestokog natjecanja
i brojnih prepreka.
Ali napokon smo ovdje.
Jebote, svi su tu.
Nevjerojatno.
-Uzbuđena sam. -Idemo.
Jana i ekipa sigurno se boje doći.
Zbog tebe? Nema šanse.
Nismo se mi razbježali kad smo vas zatekli na vašem maskenbalu.
-Molim? -Što?
Nije ti rekao da smo uhvatili njega i njegov klub?
Aha, nisi znala da je član Lože.
Začepite.
Ne slušaj ih. Neka govore što žele.
Mi smo već pobijedili.
Pa, još niste.
Još niste.
Stari, dobro si?
Ma, sve pet.
…čeka vas veliki koncert.
Pobjednički bend
snimit će pjesmu s jednom od najvećih zvijezda kontinenta.
Veliki pljesak za Košnicu.
Spremni?
-Idemo. -Laura.
Hvala.
Hej, ljudi.
Što je to bilo?
-Emilia, što je to bilo? -Ništa.
Na tvom sam planetu ostao
Predugo, a to nije bio
Moj plan
Moj se brod pokvario
I sad lutam
Izgubljena u ova jutra s tri sunca
I sa šarolikim prizorima
Prozirnim planinama
Svjetlećim moruzgvama
Česticama ljubavi
I uspomenama na tebe
Molim jedan veliki pljesak
za Andi Agosti i Emiliju Alo.
Andi! Dođi.
-Dođi. -Što je?
Što radiš?
I što sad?
Što radiš?
Htjela si da svi znaju, zar ne?
Ljubav, ljubav, ljubav
Ja samo želim ti dati ljubav
Želim samo to
Ja samo želim ti dati ljubav
Želim samo to
Što je s našom predstavom?
Tvojom predstavom.
Ja odustajem.
Ne, molim te.
Gotovo je.
Ja samo želim ti dati ljubav
Želim samo to
-Čestitam! -Bravo!
Ovo je bilo baš dobro!
-Sretno. -Zakon!
Bravo!
-Čestitam. -A sada su na redu sljedeći finalisti.
Velikim pljeskom pozdravimo XY.
Što smjeraš?
-XY? -MJ, što radiš?
Znam što ćete učiniti.
Dobro? Nemam izbora.
Žao mi je.
Ljudi?
To je uvod. Sviraj u F-duru.
-Dobro. -Ja sam na violini, a ti na klaviru.
Uvijek si govorila da otići nećeš
Ako sve pođe po zlu
Ne borit' se za ono što želiš
Ima svoje ime i zove se priznat' poraz
Ako sam ti srce slomila, znaj da te volim
I da to nisam htjela
Reci mi što ti je draže
Imat' sve il' pribojavat' se
Ti samo misliš kad sve će završit'
Ja stalno strepim kako ću završit'
Jedan dan kažeš mi, više ne možeš
Drugi dan mislim, nisam ni imao te
Sve sam učinio da ne odeš
A sad mi baš ništa ostalo nije
Vrijeme izgubljeno, možda i dobiveno
Prvo si mi nedostajao, a sad ti kažem
Žao mi je
Zbog silnih izgubljenih dana
Zbog bezbroj propalih pokušaja
Zbog nade da ova borba donijet će ti sreću
I slomim se
Jer katkad ne razumijem se
Kako da znamo što nam se zbilo
Kad nikad se nismo razumjeli
Uvijek si govorila da otići nećeš
Ako sve pođe po zlu
Ne borit' se za ono što želiš
Ima svoje ime i zove se priznat' poraz
Ako sam ti srce slomila, znaj da te volim
I da to nisam htjela
Reci mi što ti je draže
Imat' sve il' pribojavat' se
XY!
Hvala vam, XY, na predivnoj izvedbi.
Bližimo se kraju ove priredbe.
Tko vam je favorit?
Imamo i treće finaliste.
Molim jedan veliki pljesak za Bezimene.
Sretno.
Sigurno se pitate
zašto smo u finalu, a bili smo diskvalificirani.
Pa, zapravo,
školski odbor ponudio nam je nagodbu.
U zamjenu za šutnju ponudili su nam nastup u finalu.
Ali nećemo šutjeti.
U ovoj školi postoji Loža.
Tajna organizacija koja radi u korist utjecajnih studenata.
Oni su krivi za inicijaciju koja se otela kontroli.
Pretukli su Estebana i izbrisali naš spot.
A predsjednik je Lože Sebastián Langarica.
Svi ga poznajete.
Školski odbor zna za to, ali nisu ništa htjeli poduzeti.
Ali mi nećemo šutjeti, pa makar bili diskvalificirani.
Mene su već izbacili,
tako da me zaboli.
-Luka, silazi odande! -Neću.
Dame i gospodo, uživajte u predstavi.
Što radite s tim mobitelima?
Što je to, Marcelo?
Gospođo, nemojte…
Celina, ovaj je bend diskvalificiran.
Mama.
Što je ovo, Sebastiáne?
Ha?
Nemaš mi što reći?
Ti si Langarica, zaboga.
Hajde, Bezimeni!
Idemo!
Što radite?
Siđite odande, diskvalificirani ste.
Mi smo…
Buntovnici!
Dok sve moje misli prema tebi lete
Budi me očeva vika
Mir mu kradem, propalo sam dijete
Izgubljena prilika
Očev glas dopire, al' kao izdaleka
Svaka moja misao samo tebe čeka
Ja sam buntovnik
Kad druge ne slijedim
Ja sam buntovnik
Kad volim dok ne poludim
Ja sam buntovnik
Kad nešto novo shvatim
Ja sam buntovnik
Kad životu se inatim
O meni svašta govore, ali neka
Svaka moja misao samo tebe čeka
Ja sam buntovnik
Kad druge ne slijedim
Ja sam buntovnik
Kad volim dok ne poludim
Ja sam buntovnik
Kad nešto novo shvatim
Ja sam buntovnik
Kad životu se inatim
Ja sam buntovnik
Buntovnik!
-Što je s tobom, Luka? -Smiri se.
Smanji doživljaj.
Ti smanji doživljaj i daj mi objašnjenje.
Neću. Nećeš me više morati gledati.
A kad ti dođe da urlaš na nekoga i ponižavaš ga,
imaš drugog sina.
Kakvog drugog sina?
-O čemu ti to? -Bok.
Ma, što? Kamo ideš, Luka?
-Idemo. -Luka!
Luka!
Bok, tata!
Prijevod titlova: Martina Grujić